PÁLYÁZATI FELHÍVÁS

A Büntetés-végrehajtási Szervezet

Oktatási, Továbbképzési és Rehabilitációs Központja igazgatója pályázatot hirdet

**BELSŐ ELLENŐR**

beosztás betöltésére.

**Jogviszony:** rendvédelmi igazgatási alkalmazotti jogviszony

**Időtartama:** határozatlan idejű

**Munkarend:** teljes munkaidőben

**Munkavégzés helye:** 2098 Pilisszentkereszt, Pomázi út 6.

 7275 Igal, Gábor u. 6.

 1108 Budapest, Újhegyi út 9-11.

**Illetmény:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 12. számú melléklete alapján felsőfokú munkaköri osztály „E” munkaköri kategóriája.

**Egyéb juttatások**: utazási költségtérítés, cafeteria, lakhatási támogatás, szállóférőhely biztosítása.

**Pályázati feltételek:**

* magyar állampolgárság,
* állandó belföldi lakóhely,
* büntetlen előélet,
* alap-, mester- vagy doktori képzésben szerzett jogász, közgazdász, okleveles közgazdász, gazdaságinformatikus, informatikus közgazdász, igazgatásszervező, közigazgatás-szervező, okleveles közigazgatási szakértő, okleveles közigazgatási menedzser végzettséggel vagy olyan főiskolai, egyetemi vagy annál magasabb végzettséggel, amely a könyvviteli szolgáltatást végzők nyilvántartásba vételéről szóló kormányrendelet szerinti nyilvántartásba vételt lehetővé teszi, vagy
* gazdasági mérnöki, gazdasági agrármérnöki vagy műszaki menedzseri szakképzettség
* egyéb felsőfokú iskolai végzettség és a 22/2019. PM rendelet 2.§ (1) bekezdés C) pontjában meghatározott végzettségek,
* magas szintű számítógép ismeretek (kiemelten Word, Excel),
* B kategóriás jogosítvány (gépjárművezetői gyakorlat).

**A munkakör betöltéséhez szükséges főbb szakmai elvárások és kompetenciák:**

* kiváló szóbeli és írásbeli kommunikációs készség
* szakmai igényesség, szabálykövetés, precizitás,
* kimagasló problémamegoldó készség,
* minőségi önálló munkavégzés, terhelhetőség

**A pályázat elbírálásánál előnyt jelent:**

*
* ÁBPE-továbbképzés I. megléte,
* regisztrált belső ellenőri engedély megléte,
* költségvetési szervnél szerzett belső ellenőri tapasztalat,
* költségvetési szervnél szerzett pénzügyi-számviteli gyakorlat,
* Forrás.Net integrált könyvviteli rendszer ismerete, használatában való jártasság.

**A munkakörrel járó főbb feladatok:**

* tevékenységét a költségvetési szervek belső kontrollrendszeréről és belső

ellenőrzéséről szóló 370/2011. (XII. 31.) Korm. rendelet alapján köteles végezni,

* ellenőrzési tevékenysége során az ellenőrzési programban foglaltakat végrehajtani,
* köteles az ellenőrzési tevékenységet a Belső Ellenőrzési Kézikönyvben meghatározott

módon, megfelelően dokumentálni, az ellenőrzés során készített iratokat és

iratmásolatokat – az adatvédelmi és a minősített adatok védelmére vonatkozó

előírások betartásával – az ellenőrzés dokumentációjához csatolni,

* a költségvetési szerv vezetője részére – írásbeli vagy szóbeli felhatalmazás alapján –

tanácsadó tevékenység nyújtatása.

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot, az állami, szakmai iskolai végzettséget, idegen-nyelv ismeretet igazoló okiratok másolatait,
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék, abba betekinthessenek, valamint az abban foglalt személyes adatokat a pályázati eljárás során kezelhessenek.

**A pályázat benyújtásának határideje: 2022. július 20.**

A **beosztás** nyertes pályázat esetén **az elbírálást követően azonnal betölthető.**

**A pályázat benyújtásának módja:**

A pályázatokat postai úton a Büntetés-végrehajtási Szervezet Oktatási, Továbbképzési és Rehabilitációs Központja 2098 Pilisszentkereszt, Pomázi út 6. címére, vagy elektronikusan a bvotrk@bv.gov.hu e-mail címre kell benyújtani. Postai úton történő benyújtás esetén a borítékra kerüljön feltüntetésre a „ Belső ellenőri pályázat” megjegyzés.

A pályázattal kapcsolatban bővebb felvilágosítás Tánczosné Finszter Rita bv. alezredes, mb. személyügyi és szociális osztályvezetőtől kérhető a 06-1/261-7011 telefonszámon.

**Pilisszentkereszt, *az elektronikus dátumbélyegző szerint***

 **Juhász Barbara bv. ezredes**

**igazgató**